Doložka prednosti
medzinárodnej zmluvy pred zákonmi
(čl. 7 ods. 5 ústavy)

1.	Gestor zmluvy: Ministerstvo dopravy, výstavby a regionálneho rozvoja Slovenskej republiky 

2.	Názov zmluvy: Návrh na uzavretie Zmluvy medzi Slovenskou republikou a Spojenými arabskými emirátmi o leteckých dopravných službách

3.	Účel a predmet zmluvy a jeho úprava v právnom poriadku Slovenskej republiky:
Účelom zmluvy je vytvoriť právny rámec pre vykonávanie leteckých dopravných služieb 
vo vzťahu k zmluvným stranám. Zmluva stanovuje mechanizmus udeľovania prepravných práv medzi zmluvnými stranami a určovania leteckých spoločností, upravuje poskytovanie dohodnutých služieb, stanovenie kapacity a informovanie o letových poriadkoch, schvaľovanie taríf, oslobodenie od cla, daní a iných platieb, vstup a odlet lietadiel, cestujúcich, posádky a nákladu a priamy tranzit. Zmluva sa ďalej zaoberá bezpečnosťou leteckej dopravy a zabezpečením bezpečnostnej ochrany civilného letectva, uznávaním osvedčení a licencií, obchodnou činnosťou a prevodom peňažných prostriedkov. Zmluva stanovuje mechanizmus riešenia sporov.

Vnútroštátne právne predpisy analogicky upravujúce predmet zmluvy:
-	zákon č. 143/1998 Z. z. o civilnom letectve (letecký zákon) a o zmene a doplnení 	niektorých zákonov v znení neskorších predpisov
-	zákon č. 122/2013 Z. z. o ochrane osobných údajov a o zmene a doplnení niektorých zákonov
-	zákon č. 311/2001 Z. z. Zákonník práce
-	Zákon č. 404/2011 Z. z. o pobyte cudzincov a o zmene a doplnení niektorých zákonov 
v znení zákona č. 75/2013 Z. z.
-	zákon č. 202/1995 Z. z. devízový zákon a zákon, ktorým sa mení a dopĺňa zákon 	Slovenskej národnej rady č. 372/1990 Zb. o priestupkoch v znení neskorších predpisov
-	zákon č. 222/2004 Z. z. o dani z pridanej hodnoty
-	zákon č. 98/2004 Z. z. o spotrebnej dani z minerálnych olejov
-	zákon č. 199/2004 Z. z. Colný zákon a o zmene a doplnení niektorých zákonov
-	zákon č. 647/2007 Z. z. o cestovných dokladoch a o zmene a doplnení niektorých 	zákonov.

4.	Priama úprava práv alebo povinností fyzických osôb alebo právnických osôb:
Zmluva priamo upravuje práva alebo povinnosti fyzických osôb alebo právnických osôb (určených leteckých spoločností) v článkoch 2 – 4, 6 – 8, 10, 11, 13 – 16.

5.	Úprava predmetu medzinárodnej zmluvy v práve ES/EÚ:
Predmet zmluvy je upravený v nariadení Európskeho parlamentu a Rady (ES) č. 847/2004 z 29. apríla 2004 o rokovaniach a vykonávaní dohôd o leteckej dopravnej službe medzi členskými štátmi a tretími krajinami (Ú. v. EÚ L 157, 30. 4. 2004). 

Predmet zmluvy je upravený v práve EÚ. V primárnom práve EÚ sú upravené právomoci pre potreby uzavretia zmluvy - články 216 a 218 Zmluvy o fungovaní Európskej únie. Predmet zmluvy je ďalej upravený v článku 100 ods. 2 Zmluvy o fungovaní Európskej únie 
a v sekundárnom práve EÚ vo viacerých právne záväzných aktoch, napríklad:
- nariadenie Európskeho parlamentu a Rady (ES) č. 1008/2008 z 24. septembra 2008 
o spoločných pravidlách prevádzky leteckých dopravných služieb v Spoločenstve (prepracované znenie) (Ú. v. EÚ L 293/3, 31. 10. 2008),
- nariadenie Komisie (ES) č. 474/2006 z 22. marca 2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy 
v rámci Spoločenstva, uvedeného v kapitole II nariadenia Európskeho parlamentu a Rady (ES) č. 2111/2005 (Ú. v. EÚ L 84 23. 3. 2006),
- nariadenie Rady (EHS) č. 95/93 z 18. januára 1993 o spoločných pravidlách prideľovania prevádzkových intervalov na letiskách spoločenstva (Ú. v. EÚ L 14, 22. 1. 1993),
- smernica Európskeho parlamentu a Rady 2002/30/ES z 26. marca 2002 o pravidlách 
a postupoch zavedenia prevádzkových obmedzení podmienených hlukom na letiskách spoločenstva (Ú. v. EÚ L 85, 28. 3. 2002).
Zhoda s právom EÚ: úplná.

6.	Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):
Zmluva medzi Slovenskou republikou a Spojenými arabskými emirátmi o leteckých dopravných službách je bilaterálnou medzinárodnou zmluvou prezidentskej povahy, ktorá priamo zakladá práva alebo povinnosti fyzických osôb alebo právnických osôb podľa čl. 7 ods. 4 Ústavy Slovenskej republiky a na platnosť ktorej sa pred ratifikáciou vyžaduje súhlas Národnej rady Slovenskej republiky.  

7.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):
Zmluva medzi Slovenskou republikou a Spojenými arabskými emirátmi o leteckých dopravných službách má prednosť pred zákonmi, pretože priamo zakladá práva alebo povinnosti fyzických osôb alebo právnických osôb a na jej vykonanie nie je potrebný zákon podľa čl. 7 ods. 5 Ústavy Slovenskej republiky.  

8.	Dopady prijatia medzinárodnej zmluvy, ktorá má prednosť pred zákonmi, na slovenský právny poriadok: 
Vzhľadom na priamu použiteľnosť niektorých ustanovení medzinárodnej zmluvy a jej prednosť pred zákonmi nie je potrebné zrušiť alebo zmeniť z dôvodu duplicity žiadny právny predpis.
Na vykonávanie tejto medzinárodnej zmluvy nie je potrebné meniť ani prijať žiadny predpis.